สุรเชษฐ์ ประวีณวงศ์วุฒิ

ผู้ช่วยศาสตราจารย์ สุรเชษฐ์ ประวีณวงศ์วุฒิ หรือ อาจารย์เชษฐ์ (เกิด 3 กุมภาพันธ์ พ.ศ. 2521) เป็นนักวิชาการและนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎร แบบบัญชีรายชื่อ สังกัดพรรคประชาชน และประธานคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร นอกจากนี้เคยเป็นอาจารย์ประจำสถาบันเทคโนโลยีแห่งเอเชียโดยมีประสบการณ์ในการทำงานที่มีความเชี่ยวชาญเป็นพิเศษทางด้านการคมนาคม

**ประวัติ**
สุรเชษฐ์ เกิดเมื่อวันที่ 3 กุมภาพันธ์ พ.ศ. 2521 ที่กรุงเทพมหานคร สำเร็จการศึกษาระดับปริญญาตรี วิศวกรรมโยธา วิศวกรรมศาสตร์ จากจุฬาลงกรณ์มหาวิทยาลัย (พ.ศ. 2542) ระดับปริญญาโท การวางแผนและบริหารจัดการโครงสร้างพื้นฐาน จากสถาบันเทคโนโลยีแห่งเอเชีย (พ.ศ. 2544) และระดับปริญญาเอก วิศวกรรมขนส่งและจราจร จากมหาวิทยาลัยรัฐยูทาห์ ประเทศสหรัฐ โดยผลการเรียนเฉลี่ย 4.00

**การทำงาน**
สุรเชษฐ์เคยเป็นนักวิจัยและอาจารย์พิเศษในมหาวิทยาลัยและสถาบันวิจัยหลายแห่ง อาทิ ประเทศไทย ประเทศนอร์เวย์ และสหรัฐ เป็นต้น อีกทั้งยังเคยได้รับตำแหน่ง ประธาน เลขานุการและกรรมการโครงการหรือคณะทำงาน มากกว่า 20 คณะ ทั้งในลักษณะของการจัดซื้อจัดจ้าง การตรวจการจ้าง หรือการทำงานเพื่อให้บรรลุผลตามวัตถุประสงค์ที่กำหนด โดยจากประสบการณ์การลงมือทำงานจริงที่มีความหลากหลายในภาคปฏิบัติ รวมถึงการทำงานในตำแหน่งหัวหน้าแผนกวิจัยและพัฒนาระบบจราจร การทางพิเศษแห่งประเทศไทย ส่งผลให้สุรเชษฐ์ ได้รับเลือกให้มาเป็นอาจารย์ประจำที่สถาบันเทคโนโลยีแห่งเอเชีย โดยดำรงตำแหน่งอาจารย์ประจำสาขาวิชาวิศวกรรมขนส่ง สำนักวิชาวิศวกรรมและเทคโนโลยี สถาบันเทคโนโลยีแห่งเอเชีย และเคยได้รับรางวัลอาจารย์ดีเด่น
เมื่อเดือนมีนาคม พ.ศ. 2561 สุรเชษฐ์ ได้ลาออกจากสถาบันเทคโนโลยีแห่งเอเซีย (Asian Institute of Technology : AIT) และร่วมงานกับธนาธร จึงรุ่งเรืองกิจ และผู้ที่มีความคิดเห็นแนวทางทางการเมืองอีกจำนวนหนึ่ง เพื่อจัดตั้งพรรคการเมืองชื่อ พรรคอนาคตใหม่ และได้รับเลือกเป็นสมาชิกสภาผู้แทนราษฎรแบบบัญชีรายชื่อ ลำดับที่ 8 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ต่อมาพรรคถูกยุบได้ย้ายไปสังกัดพรรคก้าวไกล โดยดำรงตำแหน่งรองเลขาธิการพรรค และได้รับเลือกเป็นสมาชิกสภาผู้แทนราษฎรอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ต่อมาพรรคก้าวไกลถูกยุบ ได้ย้ายไปสังกัดพรรคประชาชน
ระหว่างการดำรงตำแหน่งสมาชิกสภาผู้แทนราษฎรสมัยแรกสุรเชษฐ์ ในฐานะผู้เชี่ยวชาญด้านคมนาคมของพรรคได้รับบทบาทสำคัญในการอภิปรายและติดตามผลการดำเนินงานของกระทรวงคมนาคมมาอย่างต่อเนื่อง ในรัฐบาลพลเอก ประยุทธ์ จันทร์โอชา ที่มีศักดิ์สยาม ชิดชอบ เป็นรัฐมนตรี มีการอภิปรายสำคัญที่เป็นที่กล่าวถึงหลายครั้ง ไม่ว่าจะเป็นการอภิปรายความเหลื่อมล้ำในการจัดสรรงบประมาณให้กับจังหวัดบุรีรัมย์มากกว่าจังหวัดอื่น การอภิปรายการทุจริตโครงการรถไฟฟ้าสายสีส้ม การอภิปรายโครงการ MR-Map ของรัฐบาล เป็นต้น ต่อมาในรัฐบาลเศรษฐาและแพทองธาร ที่มีรัฐมนตรีคือสุริยะ จึงรุ่งเรืองกิจ ได้มีการอภิปรายนโยบาย 20 บาทตตลอดสายของรัฐบาล การติดตามโครงการแลนด์บริดจ์ การเสนอร่าง พ.ร.บ.ถนน และร่าง พ.ร.บ.กระจายอำนาจขนส่ง เป็นต้น

**สมาชิกสภาผู้แทนราษฎร**
สุรเชษฐ์ ประวีณวงศ์วุฒิ ได้รับเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)

**ตำแหน่งในปัจจุบัน**
 ประธานคณะกรรมาธิการศึกษาการจัดทำและติดตามการบริหารงบประมาณ สภาผู้แทนราษฎร- ประธานกลุ่มมิตรภาพ สมาชิกรัฐสภาไทย – สวิตเซอร์แลนด์- รองประธานคณะกรรมาธิการการคมนาคม 

**ประสบการณ์การทำงาน**
 หัวหน้าแผนกวิจัยและพัฒนาระบบจราจร การทางพิเศษแห่งประเทศไทย- หัวหน้าแผนกวางแผนระบบความปลอดภัยและการจราจร การทางพิเศษแห่งประเทศไทย- ผู้ช่วยศาสตราจารย์ด้านวิศวกรรมจราจรและขนส่ง สถาบันเทคโนโลยีแห่งเอเชีย (AIT)- สมาชิกสภาผู้แทนราษฎร แบบบัญชีรายชื่อ

**กรรมาธิการ**

**สภาผู้แทนราษฎรไทย ชุดที่ 25**
 คณะกรรมาธิการวิสามัญพิจารณาศึกษาการขยายสัญญาสัมปทานทางด่วนและรถไฟฟ้าบีทีเอส (BTS) สภาผู้แทนราษฎร (กรกฎาคม – สิงหาคม พ.ศ. 2562)- รองประธานคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2563 งบประมาณแผ่นดินของไทย พ.ศ. 2563สภาผู้แทนราษฎร (ตุลาคม – ธันวาคม พ.ศ. 2562)- ที่ปรึกษาคณะอนุกรรมาธิการครุภัณฑ์ ที่ดิน สิ่งก่อสร้าง และรัฐวิสาหกิจ สภาผู้แทนราษฎร (พฤศจิกายน – ธันวาคม พ.ศ. 2562)- รองประธานคณะอนุกรรมาธิการเพื่อพิจารณาศึกษาความปลอดภัยทางถนนและคมนาคม (2562)- ที่ปรึกษาคณะอนุกรรมาธิการศึกษาการบริหารงบประมาณการดำเนินโครงการก่อสร้าง อาคารผู้โดยสารหลังที่ ๒ ของท่าอากาศยานสุวรรณภูมิ (2562)- อนุกรรมาธิการและที่ปรึกษาคณะอนุกรรมาธิการครุภัณฑ์ ที่ดิน สิ่งก่อสร้าง และรัฐวิสาหกิจ (2562)- รองประธานคณะกรรมาธิการวิสามัญพิจารณาศึกษาการขยายสัญญาสัมปทานทางด่วนและรถไฟฟ้า (บีทีเอส) (2562)- คณะกรรมาธิการวิสามัญพิจารณาญัตติด่วน เรื่องขอให้สภาผู้แทนราษฎรตั้งคณะกรรมาธิการวิสามัญพิจารณาศึกษากรณีการต่อสัญญาสัมปทานให้กับบริษัททางด่วนและรถไฟฟ้ากรุงเทพ จำกัด (มหาชน) (2562)- รองประธานคณะกรรมาธิการการคมนาคม (2562)- ประธานคณะอนุกรรมาธิการศึกษาการจัดทำและติดตามการบริหารงบประมาณโครงการโครงสร้างพื้นฐานขนาดใหญ่ (2563)- รองประธานคณะอนุกรรมาธิการพิจารณาศึกษาการแก้ปัญหาการรถไฟแห่งประเทศไทย (2563)- รองประธานคณะอนุกรรมาธิการที่ดิน และสื่งก่อสร้าง (2563)- รองประธานคณะกรรมาธิการศึกษาการจัดทำและติดตามการบริหารงบประมาณ (2563)- รองประธานคณะกรรมาธิการวิสามัญพิจารณาติดตาม ตรวจสอบ การใช้เงินตามพระราชกำหนด 3 ฉบับ เพื่อแก้ไขปัญหา เยียวยาและฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019- รองประธานคณะวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2563- คณะกรรมาธิการวิสามัญพิจารณาติดตาม ตรวจสอบการใช้เงินตามพระราชกำหนด 3 ฉบับเพื่อแก้ไขปัญหาเยียวยาและฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 (2563)- ที่ปรึกษาคณะกรรมาธิการวิสามัญพิจารณาศึกษา การขุดคลองไทยและพัฒนาพื้นที่ระเบียงเศรษฐกิจภาคใต้ (2563)- ประธานคณะอนุกรรมาธิการศึกษาและวางแนวทาง การพัฒนานวัตกรรมเพื่อแก้ปัญหาการ จราจรและขนส่ง ในคณะกรรมาธิการการคมนาคม สภาผู้แทนราษฎร (2564)- รองประธานคณะอนุกรรมาธิการแผนงานบูรณาการ 1 (2565)- รองประธานคณะอนุกรรมาธิการพิจารณาติดตามการเสนอและบังคับใช้กฎหมายด้านความปลอดภัยทางถนน (2565)- รองประธานคณะกรรมาธิการวิสามัญพิจารณาร่างพระราชบัญญัติสถาปนิก (ฉบับที่ 2) พ.ศ. 2566- รองประธานคณะอนุกรรมาธิการเพื่อพิจารณาศึกษาความปลอดภัยทางถนนและคมนาคม

**สภาผู้แทนราษฎรไทย ชุดที่ 26**
 กรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2567- กรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2568- ประธานคณะกรรมาธิการศึกษาการจัดทำและติดตามการบริหารงบประมาณ- ประธานคณะอนุกรรมาธิการศึกษาการจัดทำและติดตามการบริหารงบประมาณโครงการโครงสร้างพื้นฐานขนาดใหญ่- ประธานคณะกรรมาธิการวิสามัญพิจารณาร่างพระราชบัญญัติการขนส่งทางราง

**อื่นๆ**
 กรรมการคณะกรรมการประสานงานพรรคการเมืองฝ่ายค้าน (พ.ศ. 2563 – ปัจจุบัน)- กรรมการและเลขานุการคณะกรรมการบริหารกลุ่มมิตรภาพสมาชิกรัฐสภาไทย-สวิตเซอร์แลนด์ (พ.ศ. 2564 – ปัจจุบัน)- กรรมการบริหารกลุ่มมิตรภาพสมาชิกรัฐสภาไทย-สหรัฐอเมริกา (พ.ศ. 2565 – ปัจจุบัน)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 spravinvongvuth.FWP-  นายสุรเชษฐ์  ประวีณวงศ์วุฒิ จากเว็บไซต์รัฐสภาไทย-  Surachet Pravinvongvuth จาก Google Scholar-  Surachet Pravinvongvuth จากเว็บไซต์สถาบันเทคโนโลยีแห่งเอเชีย
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคอนาคตใหม่
หมวดหมู่:พรรคก้าวไกล
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากสถาบันเทคโนโลยีแห่งเอเชีย
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:พรรคประชาชน (พ.ศ. 2567)